Andreas Tonning

Andreas Ansgar Tonning (født 23. juli 1922 i Stryn, død 9. mars 2002 i Trondheim) var en norsk professor i teoretisk elektroteknikk som gjennom sin forskning bidro til trådløse bomstasjoner og Køfri.Gunhild M. Haugnes, Jordskjelvbølger skapte Køfri  fra oslo.net.Andreas Tonning fra Elektrotrappegangen ved NTNU. 

Etter utdannelse som sivilingeniør i svakstrøm fra NTH i Trondheim i 1948 var han forsker ved Forsvarets Forskningsinstitutts (FFI) avdeling for radar i Bergen fram til 1963. Der bidro han til ny teknologi som ble brukt i NERA sine radiolinjer.Radiolinjer, bind 4 i FFIs historieserie. Han hadde også et opphold ved Massachusetts Institute of Technology i Boston, i 1949 og 1951.

Han ble dr.techn. i 1959. Etter nok et USA-opphold 1962–63 ved Stanford University, ble han i 1963 professor i teoretisk elektroteknikk ved NTH.

Tonning ble i 1955 innvalgt i Det Norske Videnskaps-Akademi der han var president fra 1979 til 1984.Andreas Tonning i det nynorske oppslagsverket Allkunne. Videre ble han i 1973 innvalgt i Det Kongelige Norske Videnskabers Selskab i Trondheim i 1973 Han var prorektor ved NTH i to perioder, 1967–68 og 1972–73. Han gikk av med pensjon som professor emeritus i 1992.

I 1986 startet han forskningsselskapet Triad sammen med 2 tidligere kolleger, Dag T. Gjessing og Jens F. Hjelmstad. Selskapet utviklet avansert radarteknologi som tidlig vakte stor interesse i militær flyindustri.

Han var sønn av småbruker Rasmus A. Tonning (1882–1958) og Thora Kristiansdatter Tonning (1888–1976). Han giftet seg i 1965 med Signe Overwien (1932–2022).Tonning, Andreas i Hvem er Hvem, 1973.

 Utgivelser 
 A contribution to the general theory of linear networks, dr.techn.-avhandling.

 Referanser 

Eksterne lenker
 Andreas Tonnings privatarkiv finnes ved NTNU Universitetsbiblioteket

Kategori:Professorer ved NTH
Kategori:Elektronikkingeniører
Kategori:Personer fra Stryn kommune
Kategori:Medlemmer av Det Norske Videnskaps-Akademi
Kategori:Medlemmer av Det Kongelige Norske Videnskabers Selskab
Kategori:Norske sivilingeniører
Kategori:Norske elektronikkprofessorer